Nr. DB/140655/20.03.2025

**Aprob,**

**Secretar de Stat**

**Paul-Romeo BARBUR**

**Referat de aprobare**

Planul de management integrat pentru siturile ROSCI0012 Braţul Măcin și ROSPA0040 Dunărea Veche - Braţul Măcin, respectiv Rezervația Naturală Lacul Traian, denumit în continuare Planul de management, a fost elaborat în cadrul proiectului POIM cod SMIS 103707 “*Elaborarea Planului de Management pentru ariile naturale protejate ROSPA0040 Dunărea Veche-Braţul Măcin, ROSCI0012 Braţul Măcin și Rezervaţia naturală Lacul Traian*”.

Unităţile administrativ-teritoriale de pe suprafaţa ariilor naturale protejate vizate de proiect sunt: Carcaliu, Cerna, Dăeni, Greci, Măcin, Ostrov, Peceneaga, Smârdan, Topolog, Turcoaia din judeţul Tulcea, Ciobanu, Gârliciu, Hârșova din judeţul Constanţa și Frecăței, Mărașu din judeţul Brăila.

Scopul Planului de management este asigurarea stării de conservare favorabilă a habitatelor și speciilor de interes comunitar, precum și menținerea serviciilor ecosistemelor din ariile naturale protejate sus-menționate.

Planul de management reprezintă documentul oficial de planificare și reglementare a ariilor naturale protejate ROSCI0012 Braţul Măcin și ROSPA0040 Dunărea Veche - Braţul Măcin, precum şi a Rezervației Naturale Lacul Traian, prin care se stabilesc obiectivele, măsurile și resursele necesare pentru conservarea biodiversității.

Obiectivele generale ale Planului de management sunt următoarele:

* Conservarea şi managementul biodiversităţii speciilor şi habitatelor de interes conservativ.
* Inventarierea/evaluarea detaliată și monitoringul biodiversității.
* Administrarea și managementul efectiv al ariei naturale protejate și asigurarea durabilităţii managementului.
* Asigurarea comunicării, educației ecologice și conștientizării publicului.
* Utilizarea durabilă a resurselor naturale.
* Practicarea unui turism durabil.

Formularul Standard al sitului ROSCI0012 Braţul Măcin și Fișa Rezervaţiei Naturale Lacul Traian menționează următoarele specii de interes comunitar:

* trifoiul de baltă - *Marsilea quadrifolia* și *Echinops ritro* ssp*. ruthenicus*;
* izvoraşul cu burtă roşie - *Bombina bombina* șitritonul cu creastă dobrogean/ sălămâzdră cu creastă dobrogeană *- Triturus dobrogicus*;
* ţestoasa de apă europeană *- Emys orbicularis* și ţestoasa de uscat dobrogeană, - *Testudo graeca;*
* specii de pești precum zvârluga- *Cobitis taenia****,*** ţiparul- *Misgurnus fossilis*, săbiţa- *Pelecus cultratus*, blehniţa - *Rhodeus sericeus amarus*, avatul- *Aspius aspius*, porcuşorul de nisip - *Gobio kessleri*, rizeafca - *Alosa tanaica*, răspărul - *Gymnocephalus schraetzer*, dunăriţa- *Sabanejewia aurata*, fusarul -*Zingel streber,* pietrarul - *Zingel zingel*;
* specii de mamifere: vidra *- Lutra lutra,* popândăul european *- Spermophilus citellus* syn. *Citellus citellus,* viezurele sau bursucul *- Meles meles* șidihorul de stepă *- Mustela eversmanii.*

În aria de protecție specială avifaunistică ROSPA0040 Dunărea Veche-Braţul Măcin există numeroase specii de păsări, precum: *Accipiter nisus, Alcedo atthis, Anthus campestris, Aquila pomarina, Ardea purpurea, Aythya nyroca, Botaurus stellaris, Branta ruficollis, Buteo buteo, Caprimulgus europaeus, Charadrius alexandrinus, Chlidonias hybridus, Ciconia ciconia, Ciconia nigra, Circaetus gallicus, Coracias garrulus, Egretta garzetta, Falco vespertinus, Ficedula parva, Himantopus himantopus, Lanius minor, Larus minutus, Milvus migrans, Nycticorax nycticorax, Pelecanus onocrotalus, Phalacrocorax pygmeus, Platalea leucorodia, Porzana parva, Recurvirostra avosetta, Sterna albifrons, Sterna hirundo etc.*

În Fișa Rezervaţiei Naturale Lacul Traian sunt incluse următoarele specii de păsări: *Alauda arvensis, Ardeola ralloides, Athene noctua, Buteo lagopus, Carduelis carduelis, Cygnus cygnus, Cuculus canorus, Egretta alba, Falco tinnunculus, Larus argentatus, Motacilla cinerea, Parus major, Upupa epops, Larus ridibundus, Limosa limosa, Merops apiaster, Motacilla alba, Podiceps cristatus, Tadorna tadorna, Accipiter nisus, Ardea purpurea, Aythya nyroca, Botaurus stellaris, Coracias garrulus, Egretta garzetta, Ixobrychus minutus, Lanius collurio, Lanius minor, Nycticorax nycticorax, Phalacrocorax pygmaeus, Sterna hirundo* etc.

Cele 8 tipuri de habitate naturale din situl ROSCI0012 Braţul Măcin și Rezervaţia Naturală Lacul Traian sunt:

* 3130 Ape stătătoare oligotrofe până la mezotrofe, cu vegetaţie din *Littorelletea uniflorae* şi/sau *Isoëto-Nanojuncetea*
* 3140 Ape puternic oligo-mezotrofe cu vegetaţie bentonică de *Chara* spp.
* 3270 Râuri cu maluri nămoloase, cu vegetaţie din *Chenopodion rubri* şi *Bidention*
* 62C0\* Stepe ponto-sarmatice
* 6430 Comunităţi de lizieră cu ierburi înalte higrofile de la câmpie şi din etajul montan până în cel alpin
* 6440 Pajişti aluviale ale văilor râurilor din *Cnidion dubii*
* 6510 Pajişti de joasă altitudine
* 92A0 Păduri-galerii de *Salix alba* şi *Populus alba*

Planul de management a fost supus evaluării strategice de mediu, conform prevederilor *Hotărârii de Guvern nr. 1076/2004 privind stabilirea procedurii de realizare a evaluării de mediu pentru planuri şi programe*, cu modificările ulterioare, în urma căreia a fost emisă Decizia Etapei de Încadrare nr. 2622 din 24.02.2023, de către Agenția pentru Protecția Mediului Brăila.

De asemenea, pentru Planul de management a fost obținut avizul Agenției Naționale pentru Arii Naturale Protejate, prin adresa nr. 2795 din 01.07.2024, conform prevederilor art. 2 lit. b) din *Legea nr. 95/2016 privind înființarea Agenției Naționale pentru Arii Naturale Protejate și pentru modificarea Ordonanței de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările ulterioare.*

În conformitate cu prevederile *Legii nr. 52/2003 privind transparența decizională în administrația publică, republicată, cu modificările ulterioare,* proiectul de ordin privind aprobarea Planului de management va fi postat pe site-ul Ministerului Mediului, Apelor și Pădurilor pentru consultare publică.

Planul de management se aprobă conform prevederilor art. II din Ordonanţa de urgenţă nr. 14/2025 privind modificarea și completarea unor acte normative în domeniul silviculturii și protecției mediului.

Având în vedere cele sus-menționate, vă rugăm să fiți de acord cu promovarea proiectului de Ordin privind aprobarea Planului de management al siturilor ROSCI0012 Braţul Măcin, ROSPA0040 Dunărea Veche - Braţul Măcin şi Rezervația Naturală Lacul Traian.

Viorel - Andrei TUFEANU, Director Direcția Biodiversitate

Elaborat: Nela MIAUTĂ - Consiliersuperior